wickkiey/tamil-wikipedia-chunked huggingface dataset:
# இடாய்ச்சு விக்கிப்பீடியா

**செருமன் விக்கிப்பீடியா**(*German Wikioedia* செருமன்: *Deutschsprachige Wikipedia*) விக்கிப்பீடிய கலைக் களஞ்சியத்தின் செருமன் மொழி பதிப்பு ஆகும். 2001 மார்ச் 16ல் தொடங்கப்பட்ட இதுவே விக்கியின் இரண்டாவது பதிப்பாகும். திசம்பர் 2009ல் இதன் கட்டுரைகளின் எண்ணிக்கை ஒரு மில்லியனை தாண்டியது. கட்டுரைகளின் எண்ணிக்கை அடிப்படையில் இரண்டாவது இடத்தில் இருக்கும் செருமன் விக்கியில் சூலை 3, 2012 வரை மொத்தம் 1,442,603 கட்டுரைகள் உள்ளன.
# இடாய்ச்சு விக்கிப்பீடியா

## அடையாளச்சின்னம்

| 2003–2010 | } |
| --- | --- |
# கிரேக்க விக்கிப்பீடியா

**கிரேக்க விக்கிப்பீடியா**, விக்கிப்பீடிய கலைக் களஞ்சியத்தின் கிரேக்க மொழி பதிப்பு ஆகும். திசம்பர் மாதம் 2002ல் இது தொடங்கப்பட்டது. பெப்ரவரி மாதம் 2009ல் இதன் கட்டுரைகளின் எண்ணிக்கை நாற்பதாயிரத்தை தாண்டியது. கட்டுரைகளின் எண்ணிக்கை அடிப்படையில் நாற்பத்தி ஆறாவது இடத்தில் இருக்கும் கிரேக்க விக்கியில் இன்று வரை மொத்தம் கட்டுரைகள் உள்ளன.
# கிரேக்க விக்கிப்பீடியா

## அடையாளச்சின்னம்

| 2003–2010 | } |
| --- | --- |
# இழைச் சுற்றல்

**இழைச் சுற்றல்** (*Filament winding*) என்பது கலப்புருப் பொருட்களின் வடிவங்கள் உருவாக்கும் பொழுது பயன்படுத்தும் ஒரு தொழினுட்பம் ஆகும். இது உருவார்ப்பு அச்சின் மீது இழைகளை பூசும் தொழிநுட்ப முறையாகும். இதில் உருவார்ப்பு அச்சானது சுற்றிக்கொண்டே இருக்கும், அப்பொழுது இழைப்பூச்சு தாங்கியானது அதன் நெடுவில் நகர்ந்து கொண்டிருக்க இழைகளை அந்த உருவார்ப்பு அச்சின் மீது பூசிக்கொண்டே செல்லும். இந்த முறைக்கு இழைப்பூச்சு முறை என்று பெயர். இந்த முறையில் பயன்படுத்தும் இயந்திரம் இழைச் சுற்று இயந்திரம்.
# எபிரேய விக்கிப்பீடியா

**எபிரேய விக்கிப்பீடியா**, விக்கிப்பீடிய கலைக்களஞ்சியத்தின் எபிரேய மொழி பதிப்பு ஆகும். 2003 சூலை மாதத்தில் இது தொடங்கப்பட்டது. ஏப்ரல் மாதம் 2009இல் இதன் கட்டுரைகளின் எண்ணிக்கை தொண்ணூறாயிரத்தைத் தாண்டியது. கட்டுரைகளின் எண்ணிக்கை அடிப்படையில் முப்பதாவது இடத்தில் இருக்கும் எபிரேய விக்கியில் இன்று வரை மொத்தம் கட்டுரைகள் உள்ளன. 10000 கட்டுரைகளுக்கு மேல் கொண்டுள்ள விக்கிகளில் ஆங்கிலம் மற்றும் மலையாளத்திற்கு அடுத்தபடியாக அதிக ஆழம் கொண்டதாக ஈபுரு விக்கி மூன்றாவது இடத்தில் உள்ளது.
# எபிரேய விக்கிப்பீடியா

## அடையாளச்சின்னம்

| 2004–2010 | } |
| --- | --- |
# பழ. கோமதிநாயகம்

**பழ. கோமதிநாயகம்** (*Pazha. Gomathinayagam*, இறப்பு: டிசம்பர் 29, 2009, அகவை 63) *தமிழர் பாசன வரலாறு* என்ற ஆய்வு நூலை படைத்தவர். பாசனப் பொறியியல் வல்லுநர். தமிழக அரசின் பொதுப் பணித் துறையில் நீர்வளம் மற்றும் மேலாண்மைப் பணிகளில் 34 ஆண்டுகள் பணியாற்றியபின்  பாசன வடிவமைப்புப் பிரிவின் தலைமைப் பொறுப்பு வகித்தவர்.
# பழ. கோமதிநாயகம்

## வாழ்க்கைக் குறிப்பு

மதுரை தியாகராசர் பொறியியல் கல்லூரியில் இளநிலைப் பொறியியல் பட்டமும் (1968), அண்ணா பல்கலைக்கழகத்தில் நீரியல் மற்றும் நீர்வளப் பொறியியலில் முதுகலைப் பட்டமும் (1980) பெற்றவர். அமெரிக்காவிலுள்ள கொலராடோ மாகாணப் பல்கலைக்கழகத்திலும், ஊட்டா பல்கலைக்கழகத்திலும், நீர்மேலாண்மையிலும், கற்பித்தலிலும் சிறப்புப் பட்டயம் பெற்றவர்.  
பாசன விஷயங்களில் கொண்டிருந்த ஆர்வம் காரணமாக, தமிழகத்தில் முதன்முதலில் பாசன மேம்பாட்டுக்காகத் தற்போதைய காவிரி தொழில்நுட்ப குழுத் தலைவர் மோகனகிருஷ்ணனை முதல்வராகக் கொண்டு, திருச்சியில் பாசன மேலாண்மைப் பயிற்சி நிலையத்தைத் தமிழக அரசு தொடங்கியபோது, அதனுடன் இணைந்து அங்கே அயல்பணிப் பேராசிரியராகப் பணியாற்றியவர். தொடர்ந்து, சென்னை அண்ணா பல்கலைக்கழகத்தின் நீர் வள மையத்திலும் அயல்பணிப் பேராசிரியராகப் பணிபுரிந்துள்ளார்.  
சங்க காலந்தொட்டே பாசனத் தொழில்நுட்பங்களில் வேறெந்த மேலை நாட்டையும் விடத் தமிழர்கள் மிகுந்த முன்னேற்றம் கண்டிருந்தனர் என்பதற்கான சான்றுகளைச் சங்கத் தமிழ்ப் பாடல்களில் தொடங்கி, மாநிலம் முழுவதும் ஆறுகளிலும் ஏரிகளிலும் மேற்கொண்ட கள ஆய்வுக் கண்டுபிடிப்புகளின் மூலம் நிறுவி வந்தவர். இந்த வகையில் இவர் எழுதிய "தமிழர் பாசன வரலாறு' என்ற நூல், தமிழில் ஒரு முன்னோடி நூல். இப்போதும் பாசனத் தொழில்நுட்பம் கற்கும் பலருக்கும் ஆதார நூலாக விளங்குகிறது இந்த நூல்.  
பூர்வீகத்தில் திருநெல்வேலிச் சீமையைச் சேர்ந்தவரான இவருடைய முனைவர் பட்ட ஆய்வும்கூட, தாமிரவருணி ஆற்றைப் பற்றியதுதான்.  
தாமிரபரணி ஆற்றை முன்வைத்து  "நதிநீர்ப் பிரச்னைகளில் சமூகப் பொருளாதாரப் பின்னணி' என்ற தலைப்பில் ஆய்வு மேற்கொண்டு, திருச்சி பாரதிதாசன் பல்கலைக்கழகத்தில் முனைவர் பட்டம் பெற்றார்.  
விருப்ப ஓய்வுக்குப் பின் சுவீடன் பல்கலைக்கழகத்துடன் இணைந்து பவானி ஆறு பற்றி விரிவான ஆய்வினை மேற்கொண்டார். ஸ்வீடன் பல்கலைக்கழக அழைப்பின்பேரில் ஸ்டாக்ஹோம் நகரில் நடைபெற்ற தண்ணீர் பற்றிய உலகளாவிய ஆய்வரங்கில் பங்கேற்றுத் தன் ஆய்வில் கண்டவற்றை விளக்கினார்.  
சாயத் தொழிற்சாலைகளால் நொய்யல் ஆறு, மற்றும் அமராவதி ஆறுகளில் ஏற்படும் பாதிப்புகளைக் களைய உரிய ஆலோசனைகளை வழங்குவதற்காகச் சென்னை உயர் நீதிமன்றத்தால் அமைக்கப்பட்டுள்ள வல்லுநர் குழுக்களிலும் இடம் பெற்றிருந்தார். தான் படித்த மதுரை தியாகராசர் பொறியியல் கல்லூரியின் பாடத் திட்டக் குழுவிலும் உறுப்பினராகச் செயல்பட்டார்.
# பழ. கோமதிநாயகம்

## ஆய்வு நூல்கள், கட்டுரைகள்

பன்னாட்டு மற்றும் தேசிய அளவிலான ஆய்வுக் கருத்தரங்குகளில் பங்கேற்று 50-க்கும் மேற்பட்ட ஆய்வுக் கட்டுரைகளைச் சமர்ப்பித்துள்ளார்.  
இவர் எழுதியுள்ள 17 நூல்களில் - தமிழக பாசன வரலாறு, நிலவரை  திருநெல்வேலி மாவட்டம், பெரியாறு அணை  மறைக்கப்பட்ட உண்மைகள், தமிழக ஆறுகளில் மணல் கொள்ளை, ஆங்கிலத்தில் தமிழக ஏரிப் பாசன முறைமைகளில் பாரம்பரிய நீர் மேலாண்மை நடைமுறைகள், இந்திய ஏரிகளில் புனரமைப்பு மற்றும் மேலாண்மை  சில தேர்ந்தெடுக்கப்பட்ட மாநிலங்களில், பழைமையின் அறிவைத் தேடி  பாசன ஏரிகள் ஆகியவை குறிப்பிடத் தக்கவை.
# பழ. கோமதிநாயகம்

## தமிழீழம் சென்று வந்தவர்

இலங்கைத் தமிழ்ப் பகுதிகளில் விடுதலைப் புலிகள் தமிழீழ அரசு நடத்திய காலகட்டத்தில் புலிகளின் தலைவர் வே. பிரபாகரனின் தனிப்பட்ட அழைப்பின் பேரில் தமிழ்ப் பகுதிகளுக்குச் சென்று தமிழ்ப் பகுதிகளில் பாசன அமைப்புகளில் நடைமுறைப்படுத்த வேண்டிய மேலாண்மை தொடர்பான உத்திகளை வகுத்துக் கொடுத்தவர்.  
இவர் தமிழர் தேசிய இயக்கத் தலைவர் பழ. நெடுமாறனின் தம்பியாவார்.
# இந்தி விக்கிப்பீடியா

**இந்தி விக்கிப்பீடியா**, விக்கிப்பீடிய கலைக் களஞ்சியத்தின் இந்தி மொழி பதிப்பு ஆகும். சூலை மாதம் 2003ல் இது தொடங்கப்பட்டது. செப்டம்பர் மாதம் 2009ல் இதன் கட்டுரைகளின் எண்ணிக்கை ஐம்பதாயிரத்தை தாண்டியது. கட்டுரைகளின் எண்ணிக்கை அடிப்படையில் நாற்பத்தி மூன்றாவது இடத்தில் இருந்தது இந்தி விக்கி. இந்திய மொழி விக்கிகளில், கட்டுரைகளின் எண்ணிக்கை அடிப்படையில் முதல் இடத்தில் இந்தி விக்கிப்பீடியா இருக்கின்றது.
, அன்று, [[:hi:Special:Statistics|]] கட்டுரைகளைக் கொண்டிருக்கிறது.
# இந்தி விக்கிப்பீடியா

## காலக்கோடு

- 2003 சூலை 11 – இந்தி விக்கிப்பீடியா தொடக்கம்
- 2005 சனவரி 25 – கட்டுரைகள் எண்ணிக்கை 1,000
- 2007 சனவரி 16 – கட்டுரைகள் எண்ணிக்கை 5,000.
- 2007 மார்ச் 14 – கட்டுரைகள் எண்ணிக்கை 10,000.
- 2007 திசம்பர் 6 – கட்டுரைகள் எண்ணிக்கை 15,000.
- 2008 மே 29 – கட்டுரைகள் எண்ணிக்கை 20,000.
- 2008 சூலை 11 – இந்தி விக்கிப்பீடியா தொடங்கி 5 ஆண்டுகள் நிறைவு
- 2009 மே 9 – கட்டுரைகள் எண்ணிக்கை 30,000.
- 2009 செப்டம்பர் 8 – இந்திய விக்கிகளில் முதலிடத்தைப் பெற்றது.
- 2009 செப்டம்பர் 14 – கட்டுரைகள் எண்ணிக்கை 50,000.
- 2010 பிப்ரவரி 13 – பங்களிப்பாளர்கள் எண்ணிக்கை 25,000
- 2010 சூன் 20 – பங்களிப்பாளர்கள் எண்ணிக்கை 30,000
- 2010 நவம்பர் 26 – பங்களிப்பாளர்கள் எண்ணிக்கை 37,000
- 2011 சனவரி 29 – பங்களிப்பாளர்கள் எண்ணிக்கை 40,000
- 2011 ஆகஸ்டு 14 – பங்களிப்பாளர்கள் எண்ணிக்கை 50,000.
- 2011 ஆகஸ்டு 30 – 100,000க்கும் அதிகமான கட்டுரைகள்
# இந்தி விக்கிப்பீடியா

## அடையாளச்சின்னம்

| 2004–2010 | } |
| --- | --- |
# அங்கேரிய விக்கிப்பீடியா

**அங்கேரிய விக்கிப்பீடியா**, விக்கிப்பீடிய கலைக் களஞ்சியத்தின் அங்கேரிய மொழி பதிப்பு ஆகும். 2003 சூலை மாதத்தில் இது தொடங்கப்பட்டது. திசம்பர் மாதம் 2009ல் இதன் கட்டுரைகளின் எண்ணிக்கை ஒன்றரை இலட்சத்தை தாண்டியது. கட்டுரைகளின் எண்ணிக்கை அடிப்படையில் பதினேழாவது இடத்தில் இருக்கும் அங்கேரிய விக்கியில் இன்று வரை மொத்தம் கட்டுரைகள் உள்ளன.
# இந்தோனேசிய விக்கிப்பீடியா

**இந்தோனேசிய விக்கிப்பீடியா**, விக்கிப்பீடிய கலைக் களஞ்சியத்தின் இந்தோனேசிய மொழி பதிப்பு ஆகும். 2003 மே மாதத்தில் இது தொடங்கப்பட்டது. பெப்ரவரி மாதம் 2009ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் இருபத்து ஐந்தாவது இடத்தில் இருக்கும் இந்தோனேசிய விக்கியில் பெப்ரவரி 25 2013 அன்று மொத்தம் 205.316 கட்டுரைகள் உள்ளன. மிக வேகமாக முன்னேறும் ஆசிய விக்கிகளில், சப்பானிய, சீன மற்றும் கொரிய விக்கிகளுக்கு அடுத்து இந்தோனேசிய விக்கி நான்காவது இடத்தில் இருக்கின்றது.
|]]
# இத்தாலிய விக்கிப்பீடியா

**இத்தாலிய விக்கிப்பீடியா**, விக்கிப்பீடிய கலைக் களஞ்சியத்தின் இத்தாலிய மொழி பதிப்பு ஆகும். 2002 சனவரியில் இது தொடங்கப்பட்டது. ஆகத்து மாதம் 2009ல் இதன் கட்டுரைகளின் எண்ணிக்கை ஆறு இலட்சத்தை தாண்டியது. கட்டுரைகளின் எண்ணிக்கை அடிப்படையில் ஐந்தாவது இடத்தில் இருக்கும் இத்தாலிய விக்கியில் ஆகத்து 20 ,2012 வரை மொத்தம் 949 131 கட்டுரைகள் உள்ளன. 2009ல் இத்தாலிய விக்கிப்பீடியா, ஊடவியலுக்கான அந்நாட்டின் மிக உயரிய விருதான *பிரிமியாலினோ* விருதை பெற்றது.
# சாவா விக்கிப்பீடியா

**சாவா விக்கிப்பீடியா**, விக்கிப்பீடிய கலைக் களஞ்சியத்தின் சாவா மொழி பதிப்பு ஆகும்.8 மார்ச், 2004ல் இது தொடங்கப்பட்டது. சூலை மாதம் 2009ல் இதன் கட்டுரைகளின் எண்ணிக்கை இருபதாயிரத்தை தாண்டியது. கட்டுரைகளின் எண்ணிக்கை அடிப்படையில் அறுபத்தி நாலாவது இடத்தில் இருக்கும் சாவா விக்கியில் மே 23,2022 வரை மொத்தம் 72,000 க்கும் மேல் கட்டுரைகள் உள்ளன.
# சாவா விக்கிப்பீடியா

## அடையாளச்சின்னம்

| 2006–2010 | } |
| --- | --- |
# சப்பானிய விக்கிப்பீடியா

**சப்பானிய விக்கிப்பீடியா**, விக்கிப்பீடிய கலைக் களஞ்சியத்தின் சப்பானிய மொழி பதிப்பு ஆகும். 2002 செப்டம்பரில் இது தொடங்கப்பட்டது. சூலை மாதம் 2009ல் இதன் கட்டுரைகளின் எண்ணிக்கை ஆறு இலட்சத்தை தாண்டியது. கட்டுரைகளின் எண்ணிக்கை அடிப்படையில் ஆறாவது இடத்தில் இருக்கும் சப்பானிய விக்கியில் இன்று வரை மொத்தம் கட்டுரைகள் உள்ளன. மேலும் ஐரோப்பிய மொழிகள் அல்லாத விக்கித்திட்டங்களில் சப்பானிய விக்கிப்பீடியா முதல் இடத்தில் உள்ளது.
# சப்பானிய விக்கிப்பீடியா

## அடையாளச்சின்னம்

| 2003–2010 | } |
| --- | --- |
# கன்னட விக்கிப்பீடியா

**கன்னட விக்கிப்பீடியா**, விக்கிப்பீடிய கலைக் களஞ்சியத்தின் கன்னட மொழி பதிப்பு ஆகும். சூன் 2003ல் இது தொடங்கப்பட்டது. திசம்பர் மாதம் 2007ல் இதன் கட்டுரைகளின் எண்ணிக்கை ஐந்தாயிரத்தை தாண்டியது. கட்டுரைகளின் எண்ணிக்கை அடிப்படையில் தொன்னூத்தி ஆறாவது இடத்தில் இருக்கும் கன்னட விக்கியில் இன்று வரை மொத்தம் கட்டுரைகள் உள்ளன.
# கன்னட விக்கிப்பீடியா

## அடையாளச்சின்னம்

| 2005–2010 | } |
| --- | --- |
# கொரிய விக்கிப்பீடியா

**கொரிய விக்கிப்பீடியா**, விக்கிப்பீடிய கலைக் களஞ்சியத்தின் கொரிய மொழி பதிப்பு ஆகும். 2002 அக்டோபர் மாதத்தில் இது தொடங்கப்பட்டது. சூன் மாதம் 2009ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் இருபத்தி ஒன்றாவது
இடத்தில் இருக்கும் கொரிய விக்கியில் இன்று வரை மொத்தம் கட்டுரைகள் உள்ளன. மிக வேகமாக முன்னேறும் ஆசிய விக்கிகளில், சப்பானிய மற்றும் சீன விக்கிகளுக்கு அடுத்து கொரிய விக்கி மூன்றாவது இடத்தில் இருக்கின்றது.
# இலத்தீன் விக்கிப்பீடியா

**இலத்தீன் விக்கிப்பீடியா**, விக்கிப்பீடிய கலைக் களஞ்சியத்தின் இலத்தீன் மொழி பதிப்பு ஆகும். சூலை மாதம் 2003ல் இது தொடங்கப்பட்டது. சூலை மாதம் 2009ல் இதன் கட்டுரைகளின் எண்ணிக்கை முப்பதாயிரத்தை தாண்டியது. கட்டுரைகளின் எண்ணிக்கை அடிப்படையில் ஐம்பத்தி ஒன்றாவது இடத்தில் இருக்கும் இலத்தீன் விக்கியில் இன்று வரை மொத்தம் கட்டுரைகள் உள்ளன. வரலாறு பற்றிய கட்டுரைகளே அதிகம் ஆக்கிரமித்திருந்த இலத்தீன் விக்கியில், 2006க்குப் பிறகு தொழினுட்பம், பரவலர் பண்பாடு போன்ற பிற தளங்களிலும் கட்டுரைகள் அதிகம் பதியப்படுகின்றன.
# இலத்தீன் விக்கிப்பீடியா

## அடையாளச்சின்னம்

| 2004–2010 | } |
| --- | --- |
# மலையாள விக்கிப்பீடியா

**மலையாள விக்கிப்பீடியா**, விக்கிப்பீடிய கலைக் களஞ்சியத்தின் மலையாளப் பதிப்பு ஆகும். இதை 2002ஆம் ஆண்டு திசம்பர் மாதம் தொடங்கினர். மலையாள விக்கிப்பீடியா கட்டுரைகளின் எண்ணிக்கை அடிப்படையில் உலகளாவிய விக்கிப்பீடியாக்களில் 86ஆவது இடத்தில் உள்ளது. 2013 பெப்ரவரி 25 நிலவரப்படி, மலையாள விக்கிப்பீடியாவில் மொத்தம் 28,965 கட்டுரைகள் உள்ளன. 2016 சனவரி 15 நிலவரப்படி, 41,310 கட்டுரைகள் உள்ளன.
# மலையாள விக்கிப்பீடியா

## மலையாள விக்கிமீடியா இயக்கத்தின் சிறப்புகள்

- உலகளவில் இலத்தீன மொழி அல்லாத மொழிகளில் இறுவட்டு வெளியிட்ட முதல் விக்கிப்பீடியா.
- உலகளவில் விக்கிமூலத்துக்கு என இறுவட்டு வெளியிட்ட முதல் மொழி.
- ஆண்டு தோறும் மலையாள விக்கிப்பீடியர் கூடல் நிகழ்வை நடத்துவது.
- இந்திய விக்கிப்பீடியாக்களில் மிக முனைப்பான பங்களிப்பாளர் சமூகத்தையும் சீரான வளர்ச்சியையும் கொண்டுள்ள விக்கிப்பீடியாக்களில் ஒன்று.
- பள்ளிகளில் விக்கிப்பீடியா அறிமுகம்.
# மலையாள விக்கிப்பீடியா

## அடையாளச்சின்னம்

| 2005–2010 | } |
| --- | --- |
# மலாய் விக்கிப்பீடியா

**மலாய் விக்கிப்பீடியா**, விக்கிப்பீடிய கலைக் களஞ்சியத்தின் மலாய் மொழி பதிப்பு ஆகும். ஆகத்து 2003ல் இது தொடங்கப்பட்டது. செப்டம்பர் மாதம் 2009ல் இதன் கட்டுரைகளின் எண்ணிக்கை ஐம்பதாயிரத்தை தாண்டியது. கட்டுரைகளின் எண்ணிக்கை அடிப்படையில் முப்பத்தி எட்டாவது இடத்தில் இருக்கும் மலாய் விக்கியில் இன்று வரை மொத்தம் கட்டுரைகள் உள்ளன.
# நோர்வே மொழி விக்கிப்பீடியா

**நோர்வேயன் விக்கிப்பீடியா**, விக்கிப்பீடியக் கலைக்களஞ்சியத்தின் நோர்வே மொழிப் பதிப்பு ஆகும். இதில் இரண்டு பிரிவுகள் உள்ளன. அவையாவன:
- **பூக்மோல் நோர்வேயன் விக்கிப்பீடியா**
- **நீநொர்ஸ்க் நோர்வேயன் விக்கிப்பீடியா**
2005ல் எடுக்கப்பட்ட ஒரு ஓட்டெடுப்பு, பூக்மோல் நோர்வேயன் விக்கியை பிரதான நோர்வேயன் விக்கியாக உறுதிசெய்தது.  
பாரம்பரிய எழுத்து முறைகளைக் கொண்டு எழுதப்படுவது **பூக்மோல் நோர்வேயன் விக்கிபீடியா** ஆகும். இது 26 நவம்பர் 2001 இல் அறிமுகப்படுத்தப்பட்டது. இந்த விக்கி நோர்வே மொழியின் தரத்துக்குட்பட்ட எந்த எழுத்து வடிவத்தில் இருந்த கட்டுரைகள் பதியப்படுவதையும் அனுமதித்தது. திசம்பர் மாதம் 2008ல் இரண்டு இலட்சம் கட்டுரைகளை தாண்டியது. கட்டுரைகளின் எண்ணிக்கை அடிப்படையில் பதிமூன்றாவது இடத்தில் இருக்கும் பூக்மோல் நோர்வேயன் விக்கியில் இன்றுவரை கட்டுரைகள் உள்ளன.  
இரண்டாவதாக 31 சூலை 2004ல், நீநொர்ஸ்க் மொழிக்கென வரையறுக்கப்பட்ட எழுத்துக்களைக் கொண்ட **நீநொர்ஸ்க் நோர்வேயன் விக்கிப்பீடியா** உருவாக்கப்பட்டது. சூலை 2009ல் இது ஐம்பதாயிரம் கட்டுரைகளை தாண்டியது. கட்டுரைகளின் எண்ணிக்கை அடிப்படையில் நாற்பத்தி இரண்டாவது இடத்தில் இருக்கின்றது.
# பாரசீக விக்கிப்பீடியா

**பாரசீக விக்கிப்பீடியா**, விக்கிப்பீடிய கலைக் களஞ்சியத்தின் பாரசீக மொழி பதிப்பு ஆகும்.2003 திசம்பர் மாதத்தில் இது தொடங்கப்பட்டது. அக்டோபர் மாதம் 2009ல் இதன் கட்டுரைகளின் எண்ணிக்கை எண்பதாயிரத்தை தாண்டியது. கட்டுரைகளின் எண்ணிக்கை அடிப்படையில் முப்பத்தி இரண்டாவது இடத்தில் இருக்கும் பாரசீக விக்கியில் இன்று வரை மொத்தம் கட்டுரைகள் உள்ளன. வேதியியல் மற்றும் வரலாறு தொடர்பான கட்டுரைகள் இதில் அதிகம் பதியப்படுகின்றன.
# பாரசீக விக்கிப்பீடியா

## அடையாளச்சின்னம்

| 2004–2010 | } |
| --- | --- |
# போலிய விக்கிப்பீடியா

**போலிய விக்கிப்பீடியா** (போலிசு: Wikipedia polskojęzyczna) விக்கிப்பீடிய கலைக் களஞ்சியத்தின் போலிய மொழி பதிப்பு ஆகும். 2001 செப்டம்பரில் தொடங்கப்பட்ட இது விக்கியின் ஒன்பதாவது பதிப்பு ஆகும். ஏப்ரல் மாதம் 2009ல் இதன் கட்டுரைகளின் எண்ணிக்கை ஆறு இலட்சத்தை தாண்டியது. கட்டுரைகளின் எண்ணிக்கை அடிப்படையில் நான்காவது இடத்தில் இருக்கும் போலிய விக்கியில் சனவரி 1, 2010 வரை மொத்தம் 6,63,970 கட்டுரைகள் உள்ளன. மேலும் சிலாவிய விக்கித்திட்டங்களில் அதிக எண்ணிக்கையிலான கட்டுரைகளை கொண்ட பதிப்பாக போலிய விக்கிப்பீடியா உள்ளது.
# சூரியக் குடும்பம்

## கண்டு பிடிப்பும் ஆய்வுப் பயணமும்

பல்லாயிரம் ஆண்டுகளாக மனித இனம் கதிரவ அமைப்பைப் பற்றிப் புரிந்துகொள்ளவோ ஏற்றுக்கொள்ளவோ இல்லை. அவர்கள் புவியானது அசைவற்றது எனவும் அண்டத்தின் நடுவில் இருப்பது எனவும் நம்பி வந்தனர். கண்ணுக்குப் புலப்படும் வான் வழியே பயணிக்கின்ற தெய்வீகப் பொருட்களை விட புவி வேறுபட்ட வகையைச் சேர்ந்தது என்று கருதிவந்தனர்  
இந்திய கணிதமேதையும் வான சாஸ்திர வல்லுனரும் ஆன ஆரியபட்டா மற்றும் கிரேக்கத் தத்துவ அறிஞர் அரிசுடாட்டில் ஆகிய இருவரும் ஆய்வு ஊக செய்தியாக அண்டம் பற்றி மறுவரிசைப் படுத்தினர். அரிச்சுடார்க்கசு என்ற அறிஞர் கதிரவனை மையமாகக் கொண்ட முறையை ஊகித்தார். இருப்பினும் நிக்கோலாஸ் கோப்பர்னிக்கஸ் என்பவர்தான் கதிரவ அமைப்பில் மையப்பகுதியில் கதிரவன் அமைந்துள்ளது என்பதை கணித பூர்வமாக அறிவித்தவர். 17ஆம் நூற்றாண்டில் கலீலியோ கலிலி, எனபவர் கதிரவனில் கதிரவப் புள்ளிகள் இருப்பதையும் வியாழனை நான்கு நிலவுகள் சுற்றி வருவதையும் கண்டறிந்தார். அவரது கண்டுபிடிப்புகளைப் பின்பற்றிக் கிறித்தியான் ஐகன்சு என்பவர் சனியைச் சுற்றி வரும் டைடன் என்ற நிலவையும் சனியைச் சுற்றியுள்ள கோள் வட்டத்தையும் கண்டறிந்தார். 1705ஆம் ஆண்டு எட்மண்டு ஏலி என்பவர் ஒரு வால்வெள்ளி 74-75 வருடங்களுக்கு ஒருமுறை ஒரே பொருளையே மீண்டும் வந்தடைவதை உணர்ந்தார். இதுவே கோள்களைத் தவிர மற்ற பொருட்களும் கதிரவ அமைப்பில் உள்ளது என்பதற்கான முதல் சான்றாக விளங்கியது. 1838ஆம் ஆண்டு பிரீட்ரிக் பெசல் என்பவர் முதன்முறையாக இடமாறு தோற்றப் பிழை வாயிலாக கதிரவனுக்கும் மற்றொரு விண்மீனுக்கும் இடையில் உள்ள நம்பத் தகுந்த தொலைவைக் கண்டறிதார். அதன்பிறகு நோக்கீட்டு வானியல் மற்றும் ஆளில்லா விண்கலங்கள் ஆகியவற்றின் வளர்ச்சி, கதிரவ அமைப்பில் உள்ளவற்றைக் குறித்து விரிவாக ஆய்வு செய்ய உதவியது.
# சூரியக் குடும்பம்

## அமைப்பு

கதிரவன் மற்றும் புவி இடையே உள்ள தொலைவு ஒரு வானியல் அலகு ஆகும்.
# சூரியக் குடும்பம்

## கதிரவன்

கதிரவன் என்பது கதிரவ அமைப்பின் மையத்தில் உள்ள ஒரு விண்மீன் ஆகும். இதன் நிறை (332,900 புவி நிறைகள்) கதிரவ அமைப்பின் மொத்த நிறையில் 99.86 சதவிகிதத்தைக் கொண்டுள்ளது. இது தன் உள்ளகத்தில் இருக்கும் ஐட்ரசன் அணுக்களை ஈலியத்துடன் இணைப்பதன் மூலம் மாபெரும் ஆற்றலை வெளியிடுகிறது. அந்த ஆற்றல் பெரும்பாலும் மின்காந்த கதிர்வீச்சு மூலம் விண்வெளிக்குள் கதிர்வீசப்படுகிறது.  
கதிரவன் என்பது ஒரு G-வகை முதன்மை வரிசை விண்மீன் ஆகும். +4.83 என்ற தனி ஒளி அளவைக் கொண்டுள்ள கதிரவன், ஏறக்குறைய பால் வழியில் உள்ள 85% விண்மீன்களை விட ஒளிர்வுமிக்கதாகும். அந்த விண்மீன்களில் பெரும்பாலனாவை செங்குறுமீன்கள் ஆகும். கதிரவன் ஒரு உலோகச்செறிவு மிக்க விண்மீன் வகையைச்சார்ந்தது.
# சூரியக் குடும்பம்

## கதிரவ அமைப்பின் உட்பகுதி

நான்கு உட்கோள்கள் அல்லது புவியொத்த கோள்கள் அடர்ந்த பாறைப்படலங்களாக உள்ளன. அவற்றில் இரு கோள்கள் தனித்தனி நிலவுகளைக் கொண்டுள்ளன. இவற்றுக்குக் கோள் வளையங்கள் கிடையாது.  
இவை பெரும்பாலும் உயர் உருகுநிலை கொண்ட உலோகங்கள் அதாவது மணல்சத்து உப்புக்களை வெளிப்புறத்திலும் இரும்பு,நிக்கல் போன்ற உலோகங்களை மையப்பகுதியிலும் கொண்டுள்ளன. நான்கு கோள்களில் வெள்ளி, பூமி, செவ்வாய் ஆகிய மூன்றையும் கட்டுறுதியான வளிக்கோளங்கள் சூழ்ந்திருக்கினறன. இவற்றில் அழுத்தமான எரிமலை முகடுகளும் கட்டுமானக் கலையுடன் நேர்த்தியான மேல்பரப்பும் அமைந்துகிடக்கின்றன. அதில் பிளவுண்டபள்ளத் தாக்குகள் மற்றும் எரிமலைகள் உள்ளன.  
*உட்கோள்* என்ற பெயரை தாழ்ந்த கோள் என்ற பெயருடன் குழப்பம் ஏற்படுத்திக்கொள்ளக் கூடாது. தாழ்ந்த கோள் எனப்படுபவை புவியைக் காட்டிலும் கதிரவனுக்கு அருகில் உள்ள புதன் மற்றும் வெள்ளி ஆகும்.
# சூரியக் குடும்பம்

## கதிரவ அமைப்பின் உட்பகுதி

### புதன்

:புதன் கதிரவனுக்கு மிக அருகில் உள்ள கோளும் கதிரவ அமைப்பில் உள்ள கோள்களில் மிகச்சிறியதும் ஆகும். இது கதிரவனிலிருந்து 0.4 வானியல் அலகு தொலைவில் உள்லது. இதற்கு இயற்கைத் துணைக்கோள்கள் கிடையாது. இது புவியமைப்பு அம்சங்களுக்காகப் பெயர் பெற்றதாகும். அழுத்தமான எரிமலைவாய்களில் தொங்கும் கூடல் வாய்கள் அமைந்துள்ளன. அவைகள் ஒருவேளை கடல் தோன்றிய காலத்தில் நிகழ்ந்த ஒடுக்கத்தால் உருவாகியிருக்கக்கூடும். புதனின் வளிமண்டலம் புறக்கணிக்கத்தக்கதாகும். அதில் உள்ள அணுக்கள் மேற்பரப்பில் கதிரவன் காற்றால் தாக்கப்பட்டு வெடிக்கும். இது மையப்பகுதியில் இரும்பு உலோகம் அதிகமாக உள்ளது. அதன் மெல்லிய 'மூடகம்' பற்றி இதுவரை விளக்கப்படவில்லை. தற்காலிகக் கோட்பாடுகள்ன்படி, அதன் வெளிப்பகுதி அடுக்குகள் பெரும் பயன்விளைவால் முற்றிலும் களையப்பட்டுள்ளது அல்லது அது திரண்டு உருவாக்குவதை இளம் கதிரவனின் எரிசக்தி தடுத்து வந்துள்ளது.
# சூரியக் குடும்பம்

## கதிரவ அமைப்பின் உட்பகுதி

### வெள்ளி

:வெள்ளி என்பது அளவில் புவியை ஒத்திருக்கும் ஒரு கோளாகும். இது கதிரவனிலிருந்து 0.7 வானியல் அலகு தூரத்திலுள்ளது. இது புவியைப்போல் இரும்பு மையத்தைச் சுற்றி பருமனான மணல் சத்து (சிலிகேட்) மூடகத்தைக் கொண்டுள்ளது. இது புவியை விட வறண்டும் ஒன்பது மடங்குகள் அடர்த்தியான வளிமண்டலத்தையும் கொண்டுள்ளது. இதற்கு இயற்கை துணைக்கோள்கள் கிடையாது. இது மிகமிக வெப்பமான கிரகமாகும். இதன் மேற்பரப்பு வெப்பநிலை 400 °செல்சியசை எளிதில் அடைந்துவிடக்கூடியது. இதற்கு அதன் வளிமண்டலத்தில் பைங்குடில் வளிமங்கள் அதிகமாக இருப்பதே காரணமாகும். நடப்பு மண்ணியல் நடவடிக்கைகள் அங்கு புவியியல் நடைபெறுவதற்குரிய உறுதியான தடயங்கள் ஏதும் கிடைக்கப் பெறவில்லை. அதன் வளிமண்டலம் வெறுமையாகாமல் தடுக்க அதற்கு காந்தப்புலம் எதுவும் இல்லை. எனவே அதன் வளிமண்டலம் எரிமலை வெளியேற்றங்களால் தொடர்ந்து நிரப்பப்படுகிறது .
# சூரியக் குடும்பம்

## கதிரவ அமைப்பின் உட்பகுதி

### புவி

:புவி (1 வாஅ) உட்கோள்களில் மிகப்பெரியதும் மிக அடர்த்தியானதும் ஆகும். இதில் மட்டுமே புவியியல் நடவடிக்கைகள் தொடர்ந்து நடைபெறுகின்றன. அண்டத்தில் புவி ஒன்றில் மட்டும் தான் உயிரினங்கள் வாழ்ந்து வருகின்றன.[[நீர்க்கோளம்|]][[சூரியக் குடும்பம்#cite%20note-life-12|<span>[12]</span>]][[சூரியக் குடும்பம்#cite%20note-life-12|<span>[12]</span>]][[சூரியக் குடும்பம்#cite%20note-life-12|<span>[12]</span>]][[சூரியக் குடும்பம்#cite%20note-life-12|<span>[12]</span>]][[சூரியக் குடும்பம்#cite%20note-life-12|<span>[12]</span>]][[சூரியக் குடும்பம்#cite%20note-life-12|<span>[12]</span>]][[சூரியக் குடும்பம்#cite%20note-life-12|<span>[12]</span>]][[சூரியக் குடும்பம்#cite%20note-life-12|<span>[12]</span>]][[சூரியக் குடும்பம்#cite%20note-life-12|<span>[12]</span>]][[சூரியக் குடும்பம்#cite%20note-life-12|<span>[12]</span>]][[சூரியக் குடும்பம்#cite%20note-life-12|<span>[12]</span>]][[சூரியக் குடும்பம்#cite%20note-life-12|<span>[12]</span>]][[சூரியக் குடும்பம்#cite%20note-life-12|<span>[12]</span>]]<span></span>[[சூரியக் குடும்பம்#cite%20note-life-7|<span>[7]</span>]] புவியொத்த கோள்களில் இது ஒன்றுதான் திரவ நீர்க்கோளம் பெற்றுள்ளது. இத்தனிச்சிறப்பு இதற்கு மட்டுமே இருக்கின்றது. மேலும் புவியில் காணப்படும் 'ண்டத்தட்டு' இயக்கவியல் அதன் தனிச்சிறப்பைக் கூடுதலாக்குகின்றது. புவியின் வளிமண்டலம் மற்ற கோள்களின் வளிமண்டலங்களைக் காட்டிலும் வேறுபாடாக உள்ளது. உயிரினங்கள் வாழத் தேவையான 21 சதவீதம் ஆக்சிசனைக் கொண்டிருப்பதால் இத்தகைய வேறுபாடுகள் தோன்றியுள்ளன. அதற்கு நிலவு என்ற ஒரேயொரு இயற்கை துணைக்கோள் உண்டு. அந்த நிலவே கதிரவ அமைப்பில் அமைந்துள்ள புவியொத்த கோள்களின் துணைக்கோள்களில் பெரியது எனப் பெயர் பெற்றுள்ளது.
# சூரியக் குடும்பம்

## கதிரவ அமைப்பின் உட்பகுதி

### செவ்வாய்

:செவ்வாய் (1.5 வாஅ) என்பது புவி மற்றும வெள்ளி ஆகிய இரண்டைக் காட்டிலும் சிறிய கோளாக உள்ளது. அது கொண்டுள்ள வளிமண்டலத்தில் கரியமில வாயுவே அதிகம் உள்ளது. அதில் பரந்து காணக்கிடக்கும் 'ஒலம்பஸ் மான்ஸ்' போன்ற எரிமலைகள் மற்றும் 'வாலிஸ் மேரினாரிஸ்' போன்ற பிளந்த பள்ளத்தாக்குகளும் காணப்படுகின்றன. அவைகள் அதன் புவியியல் நடவடிக்கைகளை எடுத்துக்காட்டுகின்றன. அதன் சிகப்புநிறம் அதில் உள்ள இரும்பு ஆக்ஸைடுகளால் ஏற்பட்டதாகும். செவ்வாய்க் கோளுக்கு இரண்டு சிறிய இயற்கைத் துணைக்கோள்கள் உள்ளன. அவைகள் 'டைமோஸ்' மற்றும் 'போபோஸ்' என்றழைக்கப் பெறுகின்றன.
# சூரியக் குடும்பம்

## கதிரவ அமைப்பின் வெளிப்பகுதி

கதிரவ அமைப்பின் வெளிப்புறப் பகுதி வளிமப் பெருங்கோள்கள் (gas giants) மற்றும் அவற்றின் துணைக்கோள்களுக்குத் தாயகமாக அமைந்துள்ளது. பல குறுகிய ஆயுள் கொண்ட வால்மீன்கள் ('சென்டார்கள்' எனும் விண்மீன் குழுக்கள் உள்பட) சுற்றி வருகின்றன. கதிரவனிடமிருந்து மிக நீண்ட தூரம் வெளிப்புறத்தில் அமைந்து இருப்பதால் இவை விரைந்து ஆவியாகும் தண்ணீர், அமோனியா, மீதேன் ஆகியவற்றால் நிரம்பியுள்ளன. ஆனால் உட்புற கதிரவ குடும்பத்தில் உள்ள பாறைகள் குளிர்ந்த நிலையில் திடமாகவே இருக்கச்செய்கின்றன.
# சூரியக் குடும்பம்

## கதிரவ அமைப்பின் வெளிப்பகுதி

### வெளிப்புறக் கோள்கள்

கதிரவ அமைப்பில் நான்கு வெளிப்புறக் கோள்கள் அல்லது பெருங்கோள்கள் உள்ளன. இவை மொத்தமாக 99 சதவீதம் பெரும்பான்மையுடன் கதிரவனின் வட்டப் பாதையில் சுற்றி வருகின்றன. வியாழன் மற்றும் சனிக் கோள்களில் அதிகபட்சமாக ஹைட்ரஜன், ஹீலியம் இருக்கின்றன. யுரேனசு மற்றும் நெப்டியூனில் அதிக பட்சம் பனிக்கட்டிகள் உள்ளன. எனவே வானியலாளர்கள் இவைகளை 'பனி அரக்கர்கள்' என்று தனியாக வகைப்படுத்துகின்றனர். நான்கு பெருங்கோள்களுக்கும் கோள் வளையங்கள் இருப்பினும் சனியின் வளையத்தை மட்டும் புவியிலிருந்து எளிதாகக் காண இயலும்.
# சூரியக் குடும்பம்

## கதிரவ அமைப்பின் வெளிப்பகுதி

### வியாழன்

:வியாழன் (5.2 வாஅ) 318 மடங்கு புவியின் நிறையைக் கொண்டுள்ள கோளாகும். அது 2.5 மடங்குகள் பிற கோள்களின் மொத்த பெரும்பான்மையைக் காட்டிலும் அதிகமானதாகும். இது ஐட்ரசன் மற்றும் ஈலியம் இரண்டாலும் உருவாகியுள்ளது. இதன் வலிமையான உள்வெப்பம் பல நிரந்தர அம்சங்களை வளிமண்டலம், முகில்திரள்கள், 'பெரிய செந்நிற இடம்' என்று அறியப்படுத்தியுள்ளன. வியாழன் அறுபத்து மூன்று அறியப்பட்ட நிலவுகளைக் கொண்டுள்ளது. இதில் மிகப்பெரிய நிலவுகளான கனிமீடு, கலிஸ்டோ, அயோ, மற்றும் ஐரோப்பா ஆகிய நான்கும் புவியொத்த கோள்களை ஒத்துள்ளன. எரிமலைச் செயற்பாடு, உள்ளிட வெப்பமூட்டல் இரண்டிலும் ஒத்திருக்கும் அம்சங்கள் காணலாம். 'கனிமீடு' நிலவு கதிரவ அமைப்பில் உள்ள புதன் கோளை விட அளவில் பெரியதாகும்.
# சூரியக் குடும்பம்

## கதிரவ அமைப்பின் வெளிப்பகுதி

### சனி

:சனி (9.5 வாஅ) தனது வளையத்தால் அறியப்படும் கோளாகும் வியாழனினை ஒத்த அம்சங்கள் அதன் வளிக்கோளம் மற்றும் காந்தக்கோளத்தில் உள்ளன. வியாழனின் கொள்ளளவில் 60 சதவீதத்தை சனி கொண்டுள்ளது. ஆனால் நிறையைப் பொறுத்த மட்டில் மூன்றாவதாக உள்ளது. கதிரவ அமைப்பில் உள்ள கோள்களில் சனி மட்டுமே நீரை விட அடர்த்தி குறைந்த கோள் ஆகும். இதற்கு 60 அறியப்பட்ட துணைக்கோள்கள் உள்ளன. அவற்றில் 'டைட்டான்' மற்றும் 'என்சடலாடஸ்' ஆகிய நிலவுகளில் புவியியல் தொடர்பான செயல்பாடுகள் நடப்பதாகக் கண்டறியப்பட்டுள்ளன. அதிகம் பனிப்படலம் இருப்பினும்! கதிரவ அமைப்பின் இரண்டாவது மிகப்பெரிய நிலவான டைட்டன், புதன் கோளைவிடப் பெரியதும் கதிரவ அமைப்பில் கணிசமான வளிமண்டலம் கொண்டுள்ள ஒரே துணைக்கோளும் ஆகும்.
# சூரியக் குடும்பம்

## கதிரவ அமைப்பின் வெளிப்பகுதி

### யுரேனசு

:யுரேனசு (19.6 வாஅ) 14 புவிப்பொருண்மைகள் கொண்ட வெளிப்புறக் கிரகங்களுள் மிக மென்மையானதாகும். தனிச்சிறப்பான அம்சமாக அமைவது, எல்லாக் கோள்களைக் காட்டிலும் கதிரவனை அது அதன் வட்டப்பாதையில் அதன் பக்கமாகவே சுற்றிவலம் வருவதேயாகும். ஞாயிறு செல்லும் மார்க்கத்தில் தொண்ணூறு டிகிரி ஊடு அச்சில் சாய்வுநிலை- அதாவது ஒருக்கணித்துக் கொண்டு செல்வதேயாகும். பிற வாயு அரக்கர்களைக் காட்டிலும் இது மிகக்குளிர்ந்த மையப்பகுதியைக் கொண்டுள்ளது. அண்ட வெளியில் மிகக்குறைந்த வெப்பத்தையே கதிர்வீச்சாக வெளியிடுகிறது யுரேனசு 27 அறியப்பட்டத் துணைக்கோள்களைக் கொண்டுள்ளது. அதில் பெரிய நிலவான டைட்டன் புவிவியல் செயல்பாட்டுடன் உள்ளது.
# சூரியக் குடும்பம்

## கதிரவ அமைப்பின் வெளிப்பகுதி

### நெப்டியூன்

:யுரேனசைக் காட்டிலும் சிறிதாக இருந்தாலும் நெப்டியூன் (30 வாஅ) புவியை விட பதினேழு மடங்கு நிறையைக் கொண்டுள்ளதால் அதிக அடர்த்தியுடன் உள்ளது. இதன் உள்வெப்பக் கதிர்வீச்சு வியாழன் மற்றும் சனியை விட அதிகமாக உள்ளது. நெப்டியூன் பதினான்கு அறியப்பட்ட துணைக்கோள்களைக் கொண்டுள்ளது. அதில் பெரிய 'டிரைட்டன்' புவியியல் செயல்பாட்டுடன் உள்ளது. மேலும் வெந்நீர் ஊற்றுகள், நீர்ம நைட்ரஜன் கொண்டுள்ளன. டிரைட்டன் மட்டும் தான் வட்டப்பாதையில் பின்னோக்கிச்செல்லும் ஒரேயொரு நிலவாகும். நெப்டியூன் அதன் வட்டப்பாதையில் ஏராளமான சிறுகோள்களைக் கொண்டுள்ளது. நெப்டியூன் டிரோசன்கள் என்று அழைக்கப்படும் அவை ஒன்றுக்கு ஒன்று சரி விகிதத்தில் ஒலியலை அதிர்வுகள் கொண்டதாக உள்ளன
# சூரியக் குடும்பம்

## நெப்டியூனுக்கு அப்பால் உள்ள பகுதி

நெப்டியூனின் சுழற்சிப் பாதைக்கு அப்பால் உள்ள பகுதியில் கைப்பர் பட்டையும் புளூட்டோ உள்ளிட்ட பல்வேறு குறுங்கோள்களும் உள்ளன. சில நேரங்களில் இது கதிரவ அமைப்பின் மூன்றாம் பகுதி என்றும் அழைக்கப்படுகிறது.
# சூரியக் குடும்பம்

## நெப்டியூனுக்கு அப்பால் உள்ள பகுதி

### கைப்பர் பட்டை

கைப்பர் பட்டை (*Kuiper belt*) என்பது பனிப்பொருட்களைக் கொண்ட ஒரு பகுதி ஆகும் . இது கதிரவனில் இருந்து 30 வானியல் அலகுகள் தொடக்கம் 50 வானியல் அலகுகளுக்கு இடைப்பட்டப் பகுதியில் உள்ளது(30AU-50AU). இது கதிரவ அமைப்பு உருவாகிய பின் மீதமான சிறு பொருட்களால் ஆனது. இப்பகுதியிலேயே புளூட்டோ, ஹௌமியா மற்றும் மக்கேமக்கே போன்ற குறுங்கோள்கள் உள்ளன. இங்குள்ளவை அனைத்தும் நீர் மற்றும் உறைந்துள்ள, எரியக்கூடிய மெதேன், அமோனியாவால் ஆனவை.
# வேளாண்மை

**உழவு** அல்லது **வேளாண்மை** அல்லது **விவசாயம்** அல்லது **கமம்** என்பது உணவு மற்றும் உணவு சாராப் பொருட்களுக்காக பயிர் மற்றும் கால்நடை உற்பத்தி, நீர் வேளாண்மை, மீன் வளர்ப்பு மற்றும் காட்டியல் ஆகியவற்றை உள்ளடக்கியது ஆகும். வேளாண்மை ஒரு முக்கியமான முதனிலைத் தொழில் ஆகும். நிலையான இடத்தில் வாழ்ந்த மனித நாகரிகத்தின் எழுச்சியில் ஒரு முக்கியமான முன்னேற்றமாக வேளாண்மை இருந்துள்ளது. நகரங்களில் மக்கள் வாழ்வதற்குக் காரணமான உணவு நுகர்வோன்மிகையை உருவாக்கிய கொல்லைப்படுத்தப்பட்ட உயிரினங்களின் வேளாண்மையானது இந்த நாகரிகங்களில் நடைபெற்றது. மனிதர்கள் குறைந்தது 1,05,000 ஆண்டுகளுக்கு முன்னர் இருந்தே தானியங்களைச் சேகரிக்கத் தொடங்கி விட்ட அதே நேரத்தில், தொடக்க கால விவசாயிகள் 11,500 ஆண்டுகளுக்கு முன்னர் வாக்கில் தான் இவற்றைப் பயிரிடத் தொடங்கினர். செம்மறியாடு, ஆடுகள், பன்றிகள் மற்றும் கால்நடைகள் ஆகியவை சுமார் 10,000 ஆண்டுகளுக்கு முன்னர் கொல்லைப்படுத்தப்பட்டன. உலகின் குறைந்தது 11 பகுதிகளிலாவது தாவரங்கள் சுயேச்சையாக அறுவடை செய்யப்பட்டுள்ளன. 20ஆம் நூற்றாண்டில் பெரும் அளவிலான ஓரினப் பயிர் முறைகளை அடிப்படையாகக் கொண்ட தொழில்துறை விவசாயமானது விவசாய உற்பத்தி மீது தாக்கம் செலுத்தி வருகிறது.  
2021ஆம் ஆண்டு நிலவரப்படி, உலக உணவில் சுமார் மூன்றில் ஒரு பங்கை சிறிய விவசாய நிலங்கள் உற்பத்தி செய்கின்றன. ஆனால், பெரிய விவசாய நிலங்கள் பரவலாகக் காணப்படுகின்றன. உலகின் பெரிய 1% விவசாய நிலங்களானவை அளவை விடப் பெரியவையாக உள்ளன. உலகின் விவசாய நிலத்தில் 70%க்கும் மேற்பட்ட நிலத்தை இவை கொண்டுள்ளன. 32 மில்லியன் டன்கள் இயற்கை இழைகள் மற்றும் 4 பில்லியன் கன மீட்டர் மரக் கட்டைகளுக்குச் சமமானதாக உள்ளது. எனினும், உலகின் உணவில் சுமார் 14%ஆனது சில்லறை வணிகத்தை அடைவதற்கு முன்னதாக, உற்பத்தி செய்யப்படும் போதே அழிந்து விடுகிறது.  
நவீன உழவியல், தாவர வளர்ப்பு, மற்றும் தீங்குயிர்கொல்லிகள் மற்றும் உரங்கள் போன்ற வேளாண் வேதிப்பொருட்கள், மற்றும் தொழில்நுட்ப முன்னேற்றங்கள் ஆகியவை பயிர் மகசூலைக் குறிப்பிடத்தக்க அளவுக்கு அதிகரித்துள்ளன. ஆனால், சுற்றுச் சூழலியல் மற்றும் சூழ்நிலை சேதத்திற்கும் கூட பங்களித்துள்ளன. கால்நடை வளர்ப்பில் தேர்ந்தெடுத்த இனப்பெருக்கம் மற்றும் நவீன முறைகளானவை மாமிச உற்பத்தியை இதே போல அதிகரித்துள்ளன. ஆனால், விலங்கு நலன் மற்றும் சூழ்நிலை சேதம் குறித்த கவலைகளையும் உருவாக்கியுள்ளன. காலநிலை மாற்றத்திற்கான பங்களிப்புகள், நிலத்தடி நீர்ப் படுகைகள் குன்றுதல், காடழிப்பு, நோய்த் தொற்று மருந்துகளுக்கான எதிர்ப்பு மற்றும் பிற விவசாய மாசுபாடுகள் உள்ளிட்டவை சூழ்நிலைப் பிரச்சினைகளாக உள்ளன. உயிரினப் பல் வகைமை இழப்பு, பாலைவனமாதல், மண் சிதைவாக்கம், மற்றும் புவி சூடாதல் போன்ற சூழ்நிலைச் சிதைவுக்கு ஒரு காரணம், அதனால் பாதிக்கப்படுதல் ஆகிய இரண்டாகவுமே வேளாண்மை உள்ளது. மேற்குறிப்பிட்ட காரணங்கள் பயிர் உற்பத்தி குன்றுவதற்குக் காரணமாக அமையலாம். சில நாடுகள் மரபணு மாற்றப்பட்ட உயிரினங்களைத் தடை செய்திருந்தாலும் இவை பரவலாகப் பயன்படுத்தப்படுகின்றன.
# வேளாண்மை

## பெயர் வரலாறு

*வேள்* என்னும் சொல்லின் அடியாகப் பிறந்த வேளாண்மை என்னும் சொல் பொதுவாக கொடை, ஈகை ஆகியவற்றைக் குறிக்கும். நிலமானது தரும் கொடையாதலால் இப்பெயர் வழங்கியிருக்கலாம். வேளான் என்னும் சொல் வெள்ளத்தை (நீரை) ஆள்பவன் என்னும் பொருளது என்பர்.
*வேளாண்மை* என்ற சொல் "விருப்பத்துடன் பிறரைப் பேணுதல்" என்ற பொருளும் கொண்டதாகும்.
வேளாண்மையைக் குறிக்கின்ற *agriculture* என்னும் ஆங்கிலச் சொல் *agricultūra* என்னும் இலத்தீன் சொல்லிலிருந்து பிறக்கிறது. *ager* என்பது "நிலம்" என்றும், "cultura" என்பது "பண்படுத்தல்" என்றும் பொருள்தரும். எனவே, "நிலத்தைப் பண்படுத்தும்" செயல்பாடு "agricultūra" ("agriculture") என்று அழைக்கப்படலாயிற்று. மேலும், "cultura" என்னும் சொல்லே "பண்பாடு" என்னும் செம்மைப் பொருளை ஏற்றது. அதைத் தொடர்ந்து, "cult" என்னும் சொல் "வழிபாடு" என்னும் பொருளிலும், உள்ளத்தைப் பண்படுத்தல் "கல்வி" என்னும் பொருளிலும் வழங்கலாயிற்று. தமிழில் "கல்வி" என்பது "அகழ்தல்" என்னும் பொருள் தருவதையும் இவண் கருதலாம். இவ்வாறு, நிலத்தோடு தொடர்புடைய வேளாண்மைத் தொழில் மனித இனத்தின் உயர்நிலைச் செயல்பாடுகளை உணர்த்துகின்ற காரணி ஆயிற்று.  
வேளாண்மை என்பது பொதுவாக மனித நடவடிக்கைகளைக் குறிப்பிடுகிறது. எறும்பு, கறையான் மற்றும் அம்ப்ரோசியா வண்டுகளில் சில உயிரினங்கள் 6 கோடி ஆண்டுகளாகப் பயிர்களை அறுவடை செய்து வருகின்றன. வேளாண்மை என்பது வேறுபட்ட கருது பொருள்களில் விளக்கப்படுகிறது. "வாழ்வைப் பேணுவதற்காக உணவு, இழை, காட்டுப் பொருட்கள், தோட்டக்கலைப் பயிர்கள் போன்ற பொருட்களை உற்பத்தி செய்தல் மற்றும் அது தொடர்பான சேவைகள் ஆகியவற்றுக்காக இயற்கை வளங்களைப் பயன்படுத்துவது" என்பது வேளாண்மை என்பதற்கான பரவலான வரையறை ஆகும். இதைப் பரவலாக பயன்படுத்தக்கூடிய தாவரங்களை அறுவடை செய்யும் **தாவர வேளாண்மை** மற்றும் விவசாய விலங்குகளை உற்பத்தி செய்யும் **விலங்கு வேளாண்மை** எனப் பிரிக்கலாம்.
# வேளாண்மை

## வரலாறு

### தோன்றிய இடங்கள்

வேட்டையாடி சேகரித்து உண்பதால் பிழைத்திருக்க வைக்கப்பட்டதை விட பல மடங்கு பெரிய அளவுக்கு மனித மக்கள் தொகை வளர்ச்சியடைவதை வேளாண்மையின் வளர்ச்சியானது சாத்தியமாக்கியது. உலகின் பல்வேறு பகுதிகளில் வேளாண்மையானது தனித் தனியாகத் தோன்றியது. உயிரியலகின் ஒரு வேறுபட்ட பிரிவுகளை இது உள்ளடக்கியிருந்தது. குறைந்தது 11 தனித் தனி மையங்களில் வேளாண்மை தோன்றியது. குறைந்தது 1,05,000 ஆண்டுகளுக்கு முன்னர் இருந்து காட்டுத் தானியங்கள் சேகரித்து உண்ணப்பட்டு வந்துள்ளன. பழைய கற்கால லெவன்ட் பகுதியில் 23,000 ஆண்டுகளுக்கு முன்னர் எமர் கோதுமை, வாற்கோதுமை மற்றும் காடைக்கண்ணி ஆகிய தானியங்களின் அறுவடையானது கலிலி கடலுக்கு அருகில் கவனிக்கப்பட்டு வந்துள்ளது. பொ. ஊ. மு. 11,500 மற்றும் பொ. ஊ. மு. 6,200 ஆகிய ஆண்டுகளுக்கு இடையில் நெல்லானது சீனாவில் கொல்லைப்படுத்தப்பட்டது. தொடக்க காலத்தில் அறியப்பட்ட நெல் அறுவடையானது பொ. ஊ. மு. 5,700ஆம் ஆண்டிலிருந்து அறியப்படுகிறது. இதைத் தொடர்ந்து பாசிப் பயறு, சோயா அவரை மற்றும் அசூகி அவரை ஆகியவை அறுவடை செய்யப்பட்டன. செம்மறியாடானது மெசொப்பொத்தேமியாவில் 13,000 மற்றும் 11,000 ஆண்டுகளுக்கு முந்தைய கால கட்டத்தில் கொல்லைப்படுத்தப்பட்டது. சுமார் 10,500 ஆண்டுகளுக்கு முன்னர் நவீன கால துருக்கி மற்றும் பாக்கித்தானின் பகுதிகளில் காட்டெருதுகளிலிருந்து கால்நடைகளானவை கொல்லைப்படுத்தப்பட்டன. ஐரோப்பா, கிழக்காசியா மற்றும் தென் மேற்கு ஆசியா உள்ளிட்ட ஐரோவாசியப் பகுதிகளில் பன்றி உற்பத்தியானது தோன்றியது. இப்பகுதியில் தான் சுமார் 10,500 ஆண்டுகளுக்கு காட்டுப் பன்றியானது முதன் முதலில் கொல்லைப்படுத்தப்பட்டது. தென் அமெரிக்காவின் அந்தீசு மலைத்தொடரில் 10,000 மற்றும் 7,000 ஆண்டுகளுக்கு முந்தைய இடைப்பட்ட காலத்தில் உருளைக் கிழங்கானது கொல்லைப்படுத்தப்பட்டது. இதனுடன் அவரை வகைகள், இலாமாக்கள், அல்பகாக்கள், மற்றும் கினி எலிகளும் கொல்லைப்படுத்தப்பட்டன. சுமார் 9,000 ஆண்டுகளுக்கு முன்னர் நியூ கினியாவில் கரும்பும், சில வேர்க் காய்கறிகளும் கொல்லைப்படுத்தப்பட்டன. 7,000 ஆண்டுகளுக்கு முன்னர் ஆப்பிரிக்காவின் சாகேல் பகுதியில் சோளம் சிறுதானியமானது முதன் முதலில் கொல்லைப்படுத்தப்பட்டது. 5,600 ஆண்டுகளுக்கு முன்னர் பெரு நாட்டில் பருத்தியானது கொல்லைப்படுத்தப்பட்டது. பருத்தி தனியாக ஐரோவாசியாவிலும் கொல்லைப்படுத்தப்பட்டது. மீசோ அமெரிக்காவில் 10,000 - 6,000 ஆண்டுகளுக்கு முன்னர் காட்டு தியோசின்டே புல்லானது மக்காச் சோளமாக வளர்க்க்கப்பட ஆரம்பித்தது. சுமார் பொ. ஊ. மு. 3,500ஆம் ஆண்டு வாக்கில் ஐரோவாசியப் புல்வெளிகளில் குதிரையானது கொல்லைப்படுத்தப்பட்டது.
# வேளாண்மை

## வரலாறு

### புரட்சி

உரோமானிய காலத்துடன் ஒப்பிடும் போது நடுக் காலத்தில் மேற்கு ஐரோப்பாவில் வேளாண்மையானது தன்நிறைவு மீது அதிக கவனத்தைக் கொண்டதாக உருவானது. நிலப்பிரபு முறைக்குக் கீழான வேளாண்மை மக்கள் தொகையானது பொதுவாக பண்ணைகளாக ஒருங்கிணைக்கப்பட்டது. இப்பண்ணைகள் பல நூறு அல்லது அதற்கு மேற்பட்ட ஏக்கர்கள் நிலங்களைக் கொண்டிருக்கும். இவற்றை பண்ணையின் பிரபுவால் மேற்பார்வையிடப்படும். ஓர் உரோமைக் கத்தோலிக்கத் தேவாலயத்தையும், ஒரு பாதிரியாரையும் கொண்டிருக்கும்.  
அரபு வேளாண்மைப் புரட்சி நடந்து கொண்டிருந்த அல்-அந்தலுசுடனான பரிமாற்றம் காரணமாக ஐரோப்பிய வேளாண்மையானது மேம்படுத்தப்பட்ட தொழில்நுட்பங்கள் மற்றும் பயிர்த் தாவரங்கள் உள்ளே கொண்டு வரப்பட்டது ஆகியவற்றால் மாற்றமடைந்தது. இது சர்க்கரை, நெல், பருத்தி, மற்றும் ஆரஞ்சு போன்ற பல மரங்கள் அறிமுகப்படுத்தப்பட்டதையும் உள்ளடக்கியிருந்தது.  
1492ஆம் ஆண்டுக்குப் பிறகு கொலம்பியப் பரிமாற்றமானது மக்காச் சோளம், உருளைக் கிழங்குகள், தக்காளிகள், வற்றாளைகள் மற்றும் மரவள்ளி போன்ற புதிய உலகப் பயிர்களை ஐரோப்பாவுக்கும், கோதுமை, வாற்கோதுமை, நெல் மற்றும் கோசுக் கிழங்குகள் போன்ற பழைய உலகப் பயிர்களும், கால்நடைகளும் (குதிரைகள், மாடுகள், செம்மறியாடுகள் மற்றும் ஆடுகள் உள்ளிட்ட) அமெரிக்காக்களுக்குக் கொண்டு வரப்பட்டன.  
நீர்ப்பாசனம், பயிர்ச்சுழற்சி மற்றும் உரம் ஆகியவை பிரித்தானிய வேளாண்மைப் புரட்சியுடன் 17ஆம் நூற்றாண்டிலிருந்து மேம்படுத்தப்பட்டுள்ளன. உலக மக்கள் தொகை குறிப்பிடத்தக்க அளவுக்கு அதிகரிக்க இது அனுமதியளித்தது. 1900லிருந்து வளர்ந்த நாடுகளிலும், ஓரளவுக்கு வளர்ந்து வரும் நாடுகளிலும் வேளாண்மையானது மனித உழைப்பை இயந்திரங்கள் இடம் மாற்றியது, மற்றும் உரங்கள், பூச்சிக் கொல்லிகள் மற்றும் தேர்ந்தெடுத்த இனப்பெருக்கம் ஆகியவற்றால் ஆதரிக்கப்பட்டதால் உற்பத்தியில் பெரும் அதிகரிப்பைக் கண்டுள்ளது. ஹேபர் செயல் முறையானது அமோனியம் நைட்ரேட்டு உரத்தை தொழில்துறை அளவில் உற்பத்தி செய்வதற்கு அனுமதியளித்துள்ளது. இது பயிர் மகசூலைப் பெருமளவுக்கு அதிகரித்துள்ளது. உலக மக்கள் தொகையில் ஒரு மேற்கொண்ட அதிகரிப்பை நீடிக்கச் செய்ய இது காரணமாகியுள்ளது.  
நீர் மாசுபடுதல், உயிரி எரிபொருட்கள், மரபணு மாற்றப்பட்ட உயிரினங்கள், தீர்வைகள் மற்றும் விவசாய மானியங்கள் உள்ளிட்ட சுற்றுச் சூழலியல், அரசியல் மற்றும் பொருளாதாரப் பிரச்சினைகளை நவீன வேளாண்மையானது எழுப்பியோ அல்லது எதிர் கொண்டோ வந்துள்ளது. இயற்கை விவசாய இயக்கம் போன்ற மாறுபட்ட அணுகு முறைகளுக்கு இது வழி வகுத்துள்ளது. வட அமெரிக்காவில் நீடிக்கச் செய்ய இயலாத பண்ணை வேளாண்மைச் செயல் முறைகளானவை 1930களின் தூசிக் கோப்பை (மிக அதிக வேளாண்மை காரணமாக விவசாய நிலமானது பாலைவனமாகும் நிகழ்வு) எனும் நிகழ்வுக்கு வழி வகுத்தன.
# வேளாண்மை

## வரலாறு

### மத்திய காலகட்டம்

மத்திய காலகட்டங்களில், வட ஆப்பிரிக்காவினர் தண்ணீர் சக்கரங்கள் மற்றும் தண்ணீர் உயர்த்தும் இயந்திரங்கள், அணைகள் மற்றும் நீர்ப்பிடிப்புக்களை பயன்படுத்தி பரவலான விவசாயத்தை உருவாக்கினர்.
அவர்கள் இடம்-குறி்த்த விவசாயக் கையேடுகளையும் எழுதியுள்ளனர் என்பதோடு, கரும்பு, அரிசி, சிட்ரசு பழம், இலந்தைப் பழம், பருத்தி, ஆர்டிசோக், ஆபர்சின்கள் மற்றும் குங்குமப்பூ ஆகியவற்றை பரவலான முறையில் அறுவடை செய்ய சாதனங்களையும் பயன்படுதிதினர். எலுமிச்சைகள், ஆரஞ்சுகள், பருத்தி, வாதுமைக்கொட்டைகள், அத்திப் பழங்கள் மற்றும் ஸ்பெயின் வாழைப்பழங்கள் போன்ற துணை-வெப்பமண்டல பயிர்களும் பயிரிடப்பட்டன.  
மத்திய கால கட்டங்களில் பயிர் சுழற்சியி இரண்டு  
தள முறை கொண்டுவரப்பட்டது, சீன-அறிமுகமான இரும்புக்கலப்பையின் இறக்குமதி விவசாயத்தின் திறனை பெருமளவில் அதிகரித்துள்ளது.  
1492 ஆம் ஆண்டிற்குப் பிறகு, சில நாடுகள் பயணர்களால் பல்வேறு வேளாண் பயிர்கள் மற்றொரும் கால்நடைகள் அவர்கள் கண்டறிந்த புதிய நிலங்களுக்கும் அதே போன்று அந்நிலப்பரப்புகளிலிருந்து தங்கள் நாடுகளுக்கும் எடுத்துச் செல்லப்பட்டன. இதனால் உள்ளூர் பயிர் வளர்ப்பிலும் கால்நடை வளர்ப்பிலும் உலகளவிலான மாற்றம் ஏற்பட்டது இந்த மாற்றத்தில் முக்கிய பயிர்களான தக்காளி, மக்காச்சோளம், உருளைக்கிழங்கு, மரவள்ளி, கோக்கோ மற்றும் புகையிலை உள்ளிட்டவை புதிய உலகத்திலிருந்து பழைய உலகத்திற்கு எடுத்துச்செல்லப்பட்டன, அதே சமயம் சில கோதுமை, வாசனைப்பொருள்கள், காப்பி மற்றும் கரும்பு வகைகள் பழைய உலகத்திலிருந்து புதிய உலகத்திற்கு எடுத்துச் செல்லப்பட்டன. குதிரை மற்றும் நாய் (நாய்கள் கொலம்பிய காலத்திற்கு முன்பே இருந்துள்ளன, ஆனால் பண்ணை வேலைக்கு அவற்றின் எண்ணி்க்கையும் வளர்ப்பும் பொருந்தவில்லை) போன்ற விலங்குகள் ஏற்றுமதியாயின. வழக்கமான உணவு விலங்குகளாக இல்லாதபோதிலும், குதிரை (கழுதை, மட்டக்குதிரை உட்பட) மற்றும் நாய் ஆகியவை மேற்கத்திய புவிக்கோளப் பண்ணைகளில் அத்தியாவசிய உற்பத்தித் தேவைகளை விரைவாக பூர்த்தி செய்தன.  
உருளைக்கிழங்கு வட ஐரோப்பாவில் முக்கியமான கிழங்குவகைப் பயிரானது. 16 ஆம் நூற்றாண்டில் போர்த்துக்கீசியர்களால் அறிமுகப்படுத்தப்பட்டபோதிலும், உருளைக்கிழங்கு, மக்காச்சோளம், மரவள்ளி ஆகியவை ஆப்பிரிக்கக் கண்டத்தின் மிக முக்கிய உணவுப் பயிர்களான பாரம்பரிய பயிர்களை பதிலீடு செய்தது.
# வேளாண்மை

## வரலாறு

### நவீன யுகம்

1940 களில் அறிமுகப்படுத்தப்பட்ட பயிர்செய்கை நுட்பங்கள் வேளாண் உற்பத்தியை பன்மடங்கு பெருக்கின. இந்த வேளாண் தொழில்நுட்பமும் அதனால் நிகழ்ந்த சமூக பொருளாதார அரசியல் மாற்றங்களும் **பசுமைப் புரட்சி** எனப்படுகிறது. இந்தியா போன்ற பல மூன்றாம் நிலை நாடுகள் பட்டினிச் சாவை எதிர்நோக்கிய அன்றைய கால கட்டத்தில் பசுமைப் புரட்சி முன்னிறுத்திய பயிர்ச்செய்கை முறைகள் பலன் தந்தது. பசுமைப் புரட்சி தொடக்கி வைத்த வேளாண் ஆராய்ச்சி கட்டமைப்புகள் தொடர்ந்தும் வேளாண் தொழில்நுட்பத்தில் பங்கெடுத்து வருகின்றன. தொலைநோக்கில் இந்தப் பயிர்ச்செய்கையின் பல்வேறு குறைபாடுகள் அறியப்பட்டு, தொழில்நுட்பத்தின் அடுத்த கட்டத்துக்கு செல்வது தேவையானாலும், பசுமைப் புரட்சி உலக சமூக தொழில்நுட்ப பொருளாதார அரசியல் தளங்களில் நிகழ்ந்த முக்கிய புரட்சிகளுள் ஒன்றாக கருதப்படுகிறது. பசுமைப் புரட்சியானது "உயர்-மகசூல் வகைகளை" உருவாக்கியதன் மூலம் விளைச்சலை அதிகரிக்க பழமையான கலப்பின முறையைப் பயன்படுத்துவதை பிரபலப்படுத்தியது. எடுத்துக்காட்டாக அமெரிக்காவில் மக்காச்சோளத்தின் விளைச்சல் 1900 ஆம் ஆண்டுகளில் கிட்டத்தட்ட எக்டேருக்கு 2.5 டன்களாக இருந்தது. 2001 ஆம் ஆண்டு கிட்டத்தட்ட 9.4 டன்களாக அதிகரித்தது. அதேபோன்று, உலகளாவிய சராசரி கோதுமை மகசூல் 1900 ஆம் ஆண்டு எக்டேருக்கு 1 டன்னுக்கும் குறைவாக இருந்தது. 1990 ஆம் ஆண்டு எக்டேருக்கு 2.5 டன்னுக்கும் அதிகமாக இருந்தது.  
தென் அமெரிக்க சராசரி கோதுமை மகசூல் எக்டேருக்கு 2 டன்னுக்கு குறைவாகவும், ஆப்பிரிக்காவில் எக்டேருக்கு 1 டன்னுக்கு குறைவாகவும், எகிப்து மற்றும் அரேபியாவில் நீர்ப்பாசனத்தைக் கொண்டு எக்டேருக்கு 3.5 முதல் 4 வரையிலுமாக இருந்தது. இதற்கு முரணாக, பிரான்சு போன்ற நாடுகளின் சராசரி கோதுமை மகசூல் எக்டேருக்கு 8 டன்னுக்கும் அதிகமாக இருந்தது. மகசூலில் ஏற்படும் மாற்றங்கள் காலநிலை, மரபணுக்கள், மற்றும் தீவிர விவசாய உத்திகள் (உரங்கள், ரசாயன பூச்சிக் கட்டுப்பாடு, தேக்கத்தைக் கட்டுப்படுத்துவதற்கான வளர்ச்சிக் கட்டுப்பாடு) ஆகியவற்றால் ஏற்படுகின்றன.  
இந்த புரட்சி அமெரிக்காவின் Rockfeller Foudation, Ford Foundation ஆகியவற்றின் உதவியுடன் தொடங்கியது. விரைவில் அமெரிக்க அரசு, இந்திய அரசு, மெக்சிக்கோ அரசு போன்ற பல்வேரு நாடுகள் பசுமைப் புரட்சியை தமது நாடுகளில் நடைமுறைப்படுத்தின. Norman Borlaug பசுமைப் புரட்சியின் தந்தை என போற்றப்படுகிறார். சாமிநாதன் இந்தியாவில் பசுமைப் புரட்சியை நடைமுறைப்படுத்துவதில் முன்னின்றவர்களில் ஒருவர்.
# வேளாண்மை

## வேளாண்தொழிலை தீர்மானிக்கும் புவியியல் காரணிகள்

காலநிலை, நிலத்தோற்றம், மண்வளம், நீர்வளம் மற்றும் பணியாளர்கள் ஆகிய காரணிகள் வேளாண் தொழில்களில் வேறுபாடுகளையும், பரவலையும் நிர்ணயிக்கும் காரணிகளாக அமைகின்றன.
# வேளாண்மை

## வேளாண்தொழிலை தீர்மானிக்கும் புவியியல் காரணிகள்

### காலநிலை

வெப்பநிலையும் மழையளவு ஆகியவை வேளாண்தொழிலைப் பாதிக்கும் காரணிகளாகும். காலநிலை மாற்றம், வெப்பநிலை மற்றும் ஈரப்பத பிரதேசங்களில் மாற்றங்களை ஏற்படுத்தி வேளாண்மையை பாதிக்கும் திறனுள்ளது. மேலும், ஈரமான நிலங்களும் நைட்ரஜன் குறைவு மூலமாக நைதரசனை இழந்து பசுமையில்ல வாயுவான நைட்ரிக் ஆக்சைடை வெளியிடுகின்றன. மேலாண்மையில் ஏற்படும் மாற்றங்கள் பசுமையில்ல வாயு வெளியீட்டைக் குறைக்கலாம்.
# வேளாண்மை

## வேளாண்தொழிலை தீர்மானிக்கும் புவியியல் காரணிகள்

### காலநிலை

#### வெப்பநிலை

6° சென்டிகிரேடுக்கும் குறைவாக நிலவும் வெப்பநிலையில் மண் குளிர்ந்து உறைந்து போவதால் பெரும்பான்மையான செடிகள் அவ்வெப்ப நிலையில் வளர இயலாது. வெவ்வேறு கால நிலை வட்டாரங்களில்
வெவ்வேறு வகையான பயிர்கள் விளைவிக்கப்படுகின்றன. சான்றாக, நெல் அயன மண்டலத்தில் விளைவிக்கப்படும் முதன்மைப் பயிராகும். ஏனெனில் அதிக வெப்பமும், அதிகளவு நீரும் நெற்பயிர் வளரத் தேவைப்படுகிறது. கோதுமை ஒரு மித வெப்பமண்டலப் பயிராகும். கோதுமை வளரக் குளிர்ந்த காலநிலைத் தேவைப்படுகிறது.  
கடல் மட்டத்திலிருந்து நிலங்களின் உயரம் மாறுபடுவதால் உயரத்திற்கேற்ப வெப்பநிலை மாறுபாடுடையதாக உள்ளது. அது வேளாண்தொழிலை பாதிப்புக்கு உள்ளாக்குகிறது.அயனமண்டலத்திலுள்ள உயர் பகுதிகளில் மிதவெப்ப மண்டல பயிராகிய காரட் போன்ற பயிர்களை விளைவிக்கலாம். பயிருக்குப் பயிர் வளர்ச்சிக் காலம் மாறுபடும். பருத்தி போன்ற பயிர்கள் முழுமையான வளர்ச்சிபெற 200 பனிபொழிவற்ற நாட்கள் தேவைப்படுவதால் குறைந்த வெப்பம் நிலவும் பருவ காலங்களில் விளைவிக்கப்படுகிறது.
# வேளாண்மை

## வேளாண்தொழிலை தீர்மானிக்கும் புவியியல் காரணிகள்

### காலநிலை

#### மழையளவு

காற்றிலுள்ல ஈரப்பதம் அப்பகுதியில் விளையும் பயிர்வகை, பயிர்வளர்வதற்கு ஏற்ற காலம் போன்றவற்றை நிர்னயிக்கின்றன. பருவகால மழைப்பொழிவு என்பது மிகவும் முக்கியமான ஒன்றாகும். பயிர்கள் வளர்வதற்கு அதிகமான மழைபொழிவு தேவைப்படுகிறது. ஆனால் மழைப்பொழிவு தகுந்த காலங்களில் அமையவில்லையெனில் அது பயிர் வளர்ச்சியினை வெவ்வேறு வகைகளில் பாதிப்பினை ஏற்படுத்தும். ஒவ்வொரு பயிருக்கும் அதன் வளர்ச்சியின் வெவ்வேறு கட்டங்களில் நீரின் அளவு தேவைப்படுவதால் மழைப் பொழிவுகளில் ஏற்படும் மாற்றம் பயிர்களுக்கு அவசியமான ஒன்று. ஆகையால் பருவநிலைக்கு ஏற்ற மழைப் பொழிவு முக்கியமானது எனப் புலனாகிறது. எடுத்துக்காட்டாக காப்பிக்கு (கோப்பி) அறுவடையின்போதும், அறுவடைக்கு முன்பும் வறாண்ட நிலை தேவை. அதே பருவத்தில் சோளப்பயிர் விளைய நீர் மிகுதியும் தேவையாய் உள்ளது.
ஒரு பகுதியில் விளையும் பயிரை அங்கு பெய்யும் மழையளவே தீர்மானிக்கிறது. நெற்பயிர் அதிகமான மழைப்பொழியும் இடங்களிலும், திணைவகைகள் வறண்ட பகுதிகளிலும் விளைவிக்கப்படுகிறது. மழையளவு குறைவாகப் பொழியும் இடங்கள் அல்லது மழை பொய்க்கும் இடங்களில் வேளாண்தொழில் செய்ய நீர்ப்பாசனம் தேவைப்படுகிறது. கால்வாய்ப்பாசனம், தெளிப்பான் பாசனம், மையசுழற்சிப் பாசனம், சொட்டுநீர்ப்பாசனம் ஆகிய பாசனமுறைகள் இங்கு கையாளப்படுகின்றன.
# வேளாண்மை

## வேளாண்தொழிலை தீர்மானிக்கும் புவியியல் காரணிகள்

### நிலத்தோற்றங்கள்

மலைகள், பீடபூமிகள் ஆகியவை முக்கியமான நிலத்தோற்றங்கள் ஆகும். அவற்றுள் சமமான நிலப்பரப்புடன் கூடிய வண்டல் மண் நிறைந்த சமவெளி வேளாண் தொழில் செய்ய மிகவும் ஏற்றதாகும். உலகின் சமவெளிப்பகுதிகள் மிக அதிக அளவில் பயிர் விளைவிக்கும் நிலங்களாகத் திகழ்கின்றன. எடுத்துக்காட்டாக இந்தியாவின் வடஇந்தியச் சமவெளி. இச்சமவெளி வேளாண் தொழில் செய்ய உகந்த நிலப்பரப்பாகும். மலைப்பகுதிகளில் சமப்பரப்புப் பகுதிகள் மிகக் குறைவாக இருப்பதால் வேளாண்தொழில் அங்கு குறைவாகக் காணப்படுகிறது. ஆனால் மலைச் சரிவுகள் காப்பி மற்றும் தேயிலை பயிர்கள் வளர உகந்த இடமாக உள்ளது. இப்பயிர் வளர நீர்வழிந்தோடும், நீர்த்தங்காத மலைச் சரிவு தேவையாக உள்ளது. தமிழர்கள் பல நூற்றாண்டுகளாக வேளாண்தொழிலில் ஈடுபட்டிருந்ததால் இலக்கியத்திலும் வழக்கிலும் நிலங்களின் தன்மை பற்றிய அறிவு உள்ளது. பொதுவாக நிலங்களின் நீர்ப்பிடிப்பைப் பொருத்து நன்செய் நிலம், புன்செய் நிலம் என வகைப்படுத்துவர்.
# வேளாண்மை

## வேளாண்தொழிலை தீர்மானிக்கும் புவியியல் காரணிகள்

### மண்வளம்

தமிழ்நாட்டில் செம்மண், கரிசல்மண், வண்டல் மண், களிமண் போன்ற மண்வகைகள் உள்ளன. இலங்கையில் வேறுசில மண்வகைகளும் உள்ளன. பிற நாடுகளில் இவற்றிலிருந்து மாறுபட்ட மண்வகைகளும் உள்ளன. பயிர்கள் வளர மண்வளம் ஒரு முக்கியக் காரணியாகும். வெவ்வேறு பயிர் வளர்க்க வெவ்வேறு மண்வகைத் தேவைப்படுகிறது. ஆற்றுப் படுகைகளில் காணப்படும் வண்டல் மண் ஒரு வளமிக்க மண்ணாகும். ஏனெனில், மலையில் இருந்து வடியும் ஆறுகள் தொடர்ந்து ஊட்டச்சத்துக்களைக் கொண்டுவந்து சேர்க்கின்றன. கரிசல் மண் மற்றும் புல்வெளிமண் போன்ற மண்வகைகள் வேளாண்மைக்குப் பரவலாகப் பயன்படும் வளமான மண் வகைகளாகும்.  
வெவ்வேறு பகுதிகளில் வாழும் மக்களின் வேளாண்தொழிலின் வகைகளைப் புவியியல் காரணிகளைத் தவிர, சமூக மற்றும் பொருளாதாரக் காரணிகளும் தீர்மானிக்கின்றன.
# வேளாண்மை

## வேளாண் தொழிலின் வகைகள்

வேளாண்வகை என்பது ஒருங்கிணைப்புத் தன்மையயும், வேளாண்மையைக் கையாளும் முறையினையும், அங்கு விளையும் பயிரையும் பொறுத்துக் கீழ்க்காணுமாறு குறிப்பிடப்படுகின்றன
- தன்னிறைவு வேளாண்மை
- மாற்றிடவேளான்மை
- தீவிர வேளாண்மை
- வணிகவேளாண்மை
- பரந்த இயந்திரங்கள் பயன்படுத்தப்படும் வேளாண்மை
- கலப்புவேளாண்மை
# வேளாண்மை

## வேளாண் தொழிலின் வகைகள்

### தன்னிறைவு வேளாண்மை

இம்முறையில் விவசாயிகள் தங்களுக்கும் தங்கள் குடும்பத்திற்கும் தேவையான அளவு பயிர்களை விளைவிப்பர். தன்னிறைவு வேளாண்மை இரு பிரிவாகப் பிரிக்கப்படுகிறது. அவை எளிய தன்னிறைவு வேளாண்மை மற்றும் தீவிர தன்னிறைவு வேளாண்மை என்பதாகும். எளிய தன்னிறைவு வேளாண்மை முறை மலைவாழ் மக்களுள் சிறிய குழுமங்களால் மேற்கொள்ளப்படும் வேளாண் முறையாகும்.
# வேளாண்மை

## வேளாண் தொழிலின் வகைகள்

### மாற்றிட வேளாண்மை

plants in the background are not native, but are now a common part of modern Central American agriculture)]]  
மாற்றிட வேளாண்மை எனபது இடப்பெயர்வு வேளாண்மை எனவும் அழைக்கப்படுகிறது. விவசாயிகள் தங்களின் ஒரு சிறிய பகுதியில் உள்ள மரங்களை வெட்டி எறிந்துவிட்டு மரங்களை எரித்து அப்பகுதிகளில் திணை வகைகள் மற்றும் கிழங்குகள் போன்ற எளிய பயிர்களை வளர்ப்பர். சில வருடங்களுக்குப் பிறகு அந்த நிலங்களை விட்டுவிட்டு காட்டில் மற்றொரு பகுதியை தேர்ந்தெடுத்து மேற்கூறிய முறையில் விவசாயம் மேற்கொள்வர். பின்னர் இந்த நிலம் காடுகள் மீண்டும் வளர்வதற்கென்று தரிசாக விடப்படும், விவசாயிகள் புதிய நிலத்திற்கு இடம்பெயர்ந்து, பல ஆண்டுகளுக்குப் (10-20) பிறகு திரும்பி வருவார்கள்.
இந்த தரிசு காலகட்டம் மக்கள்தொகை அடர்த்தி அதிகரித்தால் குறுகிவிடுவதோடு ஊட்டச்சத்துக்கள் (உரங்கள்) அளிப்பு அல்லது எரு மற்றும் சில கைமுறையான பூச்சிக் கட்டுப்பாட்டை கோருகிறது.
மாற்றிட வேளாண் தொழில் வெவ்வேறு இடங்களில் வெவ்வேறு பெயர்களுடன் அழைக்கப்படுகிறது. பிரேசிலில் ரோக்கோ எனவும், மில்பா என மத்திய அமெரிக்காவிலும், சூம், பேவார் மற்றும் போடா என இந்தியாவிலும் அழைக்கப்படுகிறது.
# வேளாண்மை

## வேளாண் தொழிலின் வகைகள்

### தீவிர வேளாண்மை

மக்கள் அடர்த்தி அதிகமாக உள்ள பருவமழை பெறும் ஆசியப்பகுதிகளில் இம்முறை காணப்படுகிறது. நெற்பயிரே அதிகமாக இம்முறையில் விளைவிக்கப்படும் பயிராகும். விளைநிலம் சிறியதாக இருந்தாலும் அவற்றில் விவசாயிகள் தீவர வேளாண் சாகுபடி செய்வர். உரங்கள், அதிக மகசூல் தரும் உயர்ரக விதைகள் ஆகியவற்றைப் பயன்படுத்தியும், குடும்பத்திலுள்ளவர்களையே பெரும்பாலும் வேளாண்மையில் ஈடுபடுத்தியும், விளைநிலத்தை ஒருபோதும் வெற்றாக விடாமலும் தீவிர முறையில் பயிர் விளைப்பர். இதனால் பயிர் மகசூல் அதிகமாக இருக்கும்.
# வேளாண்மை

## வேளாண் தொழிலின் வகைகள்

### வணிக வேளாண்மை

இவ்வகை வேளாண்மை பரந்த வேளாண்மை எனப்படுகிறது.இவ்வகையில் பயிர்கள் அதிகளவில் பயிரிடப்படுகின்றன. பயிரிடுவதற்கு இயந்திரங்கள் பயன்படுத்தப்படுகின்றன. [[கோதுமை இம்முறையில் அதிகம் பயிரிடப்படும் பயிராகும். ஆனால் மகசூல் குறைவாகவே இருக்கும். வட அமெரிக்கா, தென் அமெரிக்கா மற்றும் அர்கெந்தீனா போன்ற பகுதிகளில் இம்முறை வெகுவாகக் காணப்படுகிறது.
# வேளாண்மை

## வேளாண் தொழிலின் வகைகள்

### தோட்டப்பயிர்கள்

தோட்டப்பயிர்கள் அயனமண்டலப் பகுதிகளில் பெரிய நிலப்பரப்புகளில் மேற்கொள்ளப்படும் முறையாகும். அதிகம் முதலீடு செய்யப்பட்டு தேயிலை, காப்பி. இரப்பர் போன்ற பயிர்களை மட்டுமே விளைவிப்பதைக் கருத்தாகக் கொண்டு விளைவிக்கும் முறை இதுவாகும். இவ்வகைப் பயிர்கள் தொடர்ந்து பல வருடங்களுக்குப் பயனளிப்பதாக உள்ளது. தோட்டப்பயிர் வேளாண்மை இலங்கை, மலேசியா, இந்தியா, இந்தோனேசியா மற்றும் பல நாடுகளில் காணப்படுகிறது.
# வேளாண்மை

## வேளாண் தொழிலின் வகைகள்

### கலப்புப் பண்ணை

கலப்புப்பண்ணை வேளாண் முறை ஒரு சிறந்த வேளாண்முறையாகும். ஏனெனில் இதில் பயிர் விளைவித்தல் மற்றும் கால்நடை வளர்த்தல் ஆகிய இரண்டும் நடைபெறுகிறது. இவ்வகை வேளாண்மை உலகில் பல நாடுகளில் பின்பற்றப்படுகிறது. மேற்கு ஐரோப்பாவில் இத்தகைய கலப்புப் பண்ணைமுறை ஒரு பொதுவான வேளாண்தொழிலாகும். இதை ஒருங்கிணைந்த பண்ணைமுறை என்றும் அழைக்கிறார்கள். இம்முறையில் இயல்பான சூழியற்கூறுகளின் வழியாக வளங்களின் சுழற்சி இயல்பாக நடப்பதால் சிறப்பானதாகக் கருதப்படுகிறது. தவிர பயிர், பால், முட்டை, இறைச்சி முதலிய பல தேவைகளை ஒன்றாக நிறைவு செய்கிறது. ஒன்றில் இழப்பு ஏற்படும்போது மற்றொன்றில் ஈடுகட்டும் வாய்ப்பும் மிகுதி.